Jürgen Oßenbrügge

Jürgen Oßenbrügge (* 15. Januar 1954 in Stood) is Perfesser för Geografie an dat Institut för Geografie von de Universität Hamborg.

Oßenbrügge is 1954 in Stood boren un hett 1972 sien Abitur an dat Athenaeum Stood maakt. Na dat Abitur hett he Geschicht, Volksweertschopslehr un Geografie an de Universitäten Freiburg im Breisgau, Göttingen un Hamborg studeert. In Hamborg weer he Schöler von Gerhard Sandner. 1983 hett he siene Dokterarbeid to dat Thema Politische Geographie als räumliche Konfliktforschung schreven. He is denn Assistent an de Universität Hamborg un Gastdozent an de University of Southampton worrn. 1991 keem de Habilitatschoon to dat Thema Umweltrisiko und Raumentwicklung. Wahrnehmung von Umweltgefahren und ihre Wirkung auf den regionalen Strukturwandel in Norddeutschland. Na en Reeg Lehropdrääg an de Universitäten Basel un Ollnborg hett Oßenbrügge 1992 en Steed as Perfesser för regionale Geografie an de TU Berlin annahmen. Siet 1995 is Oßenbrügge Perfesser för Weertschopsgeografie an de Universität Hamborg. 2016 is he in de Akademie von de Wetenschoppen in Hamborg wählt worrn.

Kategorie:Geograaf
Kategorie:Boren 1954
Kategorie:Mann
Kategorie:Börger von Düütschland